**ODPRIMO SVOJA VRATA NOVINARJEM**

Regionalna stičišča in Center nevladnih organizacije Slovenije CNVOS si v okviru pobude MOJA DRUŽBA ([www.mojadruzba.si](http://www.mojadruzba.si)) še naprej prizadevajo za krepitev nevladnih organizacij. Letos tako ponavljamo leta 2011 prvič uspešno izvedeno akcijo povezovanja z **mediji Vsak dan novinar – en dan nevladnik**, ki je priložnost, da nevladne organizacije povečajo svojo prepoznavnost, pa naj gre za posamezna društva, zavode ali ustanove ali sektor kot celoto.

**VSAK DAN NOVINAR – EN DAN NEVLADNIK**

**Kako in zakaj odpiramo vrata novinarjem**

Čeprav novinarji redno poročajo o dogodkih in akcijah nevladnih organizacij, nimajo celovitega vpogleda v njihovo delovanje in se ne zavedajo raznolikosti njihovih dejavnosti, kakor tudi ne težav, s katerimi se vsakodnevno spopadajo. Da bi delo v NVO približali novinarjem, jih bomo povabili, da **en dan preživijo v NVO**. Ne kot novinarji, ampak kot pravi nevladniki, ki se bodo **vključili v delo** izbrane NVO. Novinarji bodo o preživetem dnevu v NVO pripravili prispevek in sodelovali v glasovanju za najboljši (najbolj poveden) prispevek.

**Potek akcije**

Akcija bo potekala **od maja do septembra 2013**. Nevladne organizacije, ki bodo želele sodelovati, se bodo lahko prijavile do začetka maja. 10. maja bodo po vsej Sloveniji istočasno potekali **novinarski zajtrki**, na katerih se bodo novinarji spoznali z NVO in okrepili medsebojne stike.

**Kako lahko sodelujete?**

V akciji lahko sodelujejo vse NVO, ki dnevno izvajajo aktivnosti, v katere bi se lahko vključili novinarji. Prijavite se lahko tako, da do **30. 4. 2013** na elektronski naslov **regionalnega stičišča Notranjsko kraške regije BOREO** ali po pošti na **Boreo, regijsko stičišče NVO NKR, Vilharjeva ul. 14, 6230 Postojna pošljete opis svoje organizacije** in dela, ki bi ga novinar opravljal. Pozorni bodite na to, da bo delo povezano z vašim osnovnim poslanstvom in čim bolj zanimivo za novinarski prispevek.

**Kaj boste s tem pridobili?**

- večjo prepoznavnost in medijsko pokritost organizacije,

- boljše stike z novinarji,

- stike z NVO širom Slovenije.